Проект **„***Изследване на мотивите и нагласите за отпадане на студентите в І курс на бакалавърска степен на обучение във Философски факултет“* с ръководител доц. Калоян Харалампиев

Проектът е значим по своята същност и има институционална тежест. Анализът на получените резултати от проучването откроява следните причини за отпадане:

- Неинформиран или неадекватен избор на специалност;

- Разочарование от предмети/преподаватели/учебен процес;

- Липса на социална интеграция;

- Прехвърляне в друга специалност/факултет/университет.

Резултатите от проучването дават възможност да се набележат мерки, които да подпомогнат вземането на управленски решения за намаляване броя на отпадащите студенти, в няколко проблемни области:
-       Интеграция в академичната и социалната среда;
-       Усвояване на практически умения и умения за решаване на специализирани проблеми;
-       Елементи на учебната среда (структура на учебния план, достъп до специализирана учебна литература, организация на изпитните сесии и организация на учебния процес);

- Умения на преподавателите за включване на всички студенти в дискусиите и даване на добра обратна връзка по отношение на учебния процес;

Резултатите от това проучване ще бъдат предоставени на катедрите/специалностите за мнения и предложения за справяне с негативните тенденции и намаляване броя на отпадащите студенти.